《自题安乐行》
宋代·李吕

老於世事尽忘机，古庙寒灰阅四时。
禀赋旧为天地贵，遮阑那许鬼神窥。
无弦绿绮陶彭泽，露地白牛僧大沩。
只此瞿昙安乐行，从何处觅是和非。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。